এ ভাবেই ঘাটের কথা লিখতে শুরু করেছেন অভিজিৎ। ব্যস্ততার মধ্যেই সময় করে ন্যাশনাল লাইব্রেরি যান। আপাতত দক্ষিণ ২৪ পরগনার বিড়লাপুর কাছে বুড়ুলের নলদাড়ি ঘাটের ইতিহাস তুলে ধরতে ব্যস্ত তিনি। চট্টগ্রামের সঙ্গে নদীপথে যুক্ত ছিল এই ঘাট। অভিজিতের কথায়, ‘নলদাড়ি ঘাটের করুণ অবস্থা দেখে খুব কষ্ট হত৷ এই ঘাট দিয়ে বিপ্লবী সূর্য সেনের সহযোদ্ধা অনুরূপচন্দ্র সেন, গণেশ ঘোষ, অনন্ত চক্রবর্তীরা এসেছিলেন৷ এই ঘাটটিতে এখন একটা আলো পর্যন্ত নেই৷ বছরভর কাদা-জলে ভরে থাকে ঘাটটি৷’